b'\n_START_ARTICLE_\nEstijos transportas\n_START_PARAGRAPH_\nEstijos transportas pana\xc5\xa1us \xc4\xaf Lietuvos, i\xc5\xa1pl\xc4\x97totas ir pri\xc5\xbei\xc5\xabrimas.\n_START_SECTION_\nMiest\xc5\xb3 transportas\n_START_PARAGRAPH_\nDid\xc5\xbeiuosiuose Estijos miestuose veikia autobus\xc5\xb3, troleibus\xc5\xb3 ir tramvaj\xc5\xb3 linijos. Mar\xc5\xa1rutini\xc5\xb3 autobus\xc5\xb3 tinklas n\xc4\x97ra labai paplit\xc4\x99s, da\xc5\xbeniausiai mar\xc5\xa1rutiniai autobusai ve\xc5\xbea \xc4\xaf didesni\xc5\xb3 miest\xc5\xb3 priemies\xc4\x8dius ir retai sustoja miest\xc5\xb3 ribose.\n_START_SECTION_\nAutobusai\n_START_PARAGRAPH_\nAutobus\xc5\xb3 mar\xc5\xa1rutai veikia beveik visuose Estijos miestuose. Kai kuriuose miestuose keleivi\xc5\xb3 ve\xc5\xbeimo galimyb\xc4\x97 suteikiama kelioms firmoms. Pavyzd\xc5\xbeiui, Taline j\xc5\xb3 2\xc2\xa0\xe2\x80\x93 TAK (Tallinna Autobussikoondise AS) ir \xe2\x80\x9eMRP Linna Liinid\xe2\x80\x9c, Tartu ir Piarnu miestuose po vien\xc4\x85. Keleiviai ve\xc5\xbeami moderniais Scania ir Volvo autobusais.\n_START_SECTION_\nTaksi tinklas\n_START_PARAGRAPH_\nTaip pat veikia taksi paslaugos. Taksi ir \xc4\xafkaini\xc5\xb3 pasirinkimas platus.\n_START_SECTION_\nBilietai (miest\xc5\xb3 transporte)\n_START_PARAGRAPH_\nBilietai visoms priemon\xc4\x97ms vienodi ir juos nusipirkti galima transporte (dukart brangesnis) arba spaudos kioskuose. Taline ir Tartu galima nusipirkti SMS-biliet\xc4\x85. Nuolatiniai bilietai gali b\xc5\xabti paprasti (popieriniai) arba \xc4\xafvedami kompiuteriu \xc4\xaf ID kortel\xc4\x99 (deja, tai taikoma tik vietiniams gyventojams turintiems pilietyb\xc4\x99 ir ID kortel\xc4\x99). Elektroninius bilietus galima apmok\xc4\x97ti per internetin\xc4\xaf bank\xc4\x85, taip ir spaudos kioskuose arba miesto rajon\xc5\xb3 valdybose. Visos transporto priemon\xc4\x97s va\xc5\xbein\xc4\x97ja da\xc5\xbenai ir kiekvien\xc4\x85 dien\xc4\x85 j\xc5\xb3 darbas t\xc4\x99siasi iki 24 valandos.\n_START_SECTION_\nAutobusai\n_START_PARAGRAPH_\nI\xc5\xa1 \xc5\xa1alies sostin\xc4\x97s\xc2\xa0\xe2\x80\x93 Talino, autobusu galima pasiekti prakti\xc5\xa1kai bet kok\xc4\xaf kit\xc4\x85 miest\xc4\x85 arba miestel\xc4\xaf. Nuo autobus\xc5\xb3 stoties prie gele\xc5\xbeinkelio stoties i\xc5\xa1vyksta priemiestini\xc5\xb3 linij\xc5\xb3 autobusai, o i\xc5\xa1 autobus\xc5\xb3 stoties\xc2\xa0\xe2\x80\x93 tarpmiestiniai autobusai.\n_START_SECTION_\nLaivai\n_START_PARAGRAPH_\nLaivais (keltais) keleiviai pasiekia prakti\xc5\xa1kai visas apgyvendintas salas, pradedant nuo toki\xc5\xb3 dideli\xc5\xb3 kaip Sarema, Hyjuma ir Vormsis, ir baigiant ma\xc5\xbeomis salomis\xc2\xa0\xe2\x80\x93 Kihnu, Ruhnu, Pranglis, Naisaras, Aegna ir t. t.\n_START_SECTION_\nOro transportas\n_START_PARAGRAPH_\nL\xc4\x97ktuvai i\xc5\xa1 Talino oro uosto skrenda \xc4\xaf Sarem\xc4\x85\xc2\xa0\xe2\x80\x93 Kuresar\xc4\x99 ir Hyjum\xc4\x85\xc2\xa0\xe2\x80\x93 Kerdl\xc4\x85. Retkar\xc4\x8diais vyksta skryd\xc5\xbeiai \xc4\xaf Kihnu ir Ruhnu salas i\xc5\xa1 Piarnu oro uosto.'